CONSILIUL MUNICIPAL ORHEI PROIECT

**D E C I Z I E**

 Nr. \_\_\_\_\_

Din \_\_\_\_\_\_\_\_\_\_20\_\_\_\_

Cu privire la aprobarea sectorului de teren

pentru proiectarea obiectului

Piața Centrală Orhei (nou formată)

În temeiul art.10, art.118-126 Cod Administrativ al Republicii Moldova nr.116 din 19.07.2018; art. 14, alin. (1), alin. (2), lit. f) și alin. (3) din Legea nr. 436-XVI din 28.12.2006 „ Privind administrația publică locală”; art. 3, alin. c) din Legea nr. 523-XIV din 16 iulie 1999 cu privire la proprietatea publică a unităților administrativ-teritoriale; Legea Parlamentului Republicii Moldova nr. 163 din 09.07.2010 „Privind autorizarea executării lucrărilor de construcție”; Legea nr. 239 din 13.11.2008 privind transparența în procesul decizional; Decizia Consiliului orășenesc Orhei nr. 10.43 din 30.10.2009 „Cu privire la aprobarea Planului Urbanistic General al orașului Orhei” și prescripțiile din Regulamentul local de urbanism al or. Orhei, parte componentă a PUG Orhei și examinând Nota informativă prezentată de autorul proiectului,

**CONSILIUL MUNICIPAL ORHEI DECIDE:**

1. Se aprobă sectorul de teren cu nr. cadastral 6401307.195 proprietate publică din domeniul privat al municipiului Orhei pentru proiectarea obiectului Piața Centrală Orhei (nou formată) conform schemei anexate.
2. Autoritatea executivă a Consiliului municipal Orhei va elabora documentația de proiect pentru proiectarea obiectului Piața Centrală Orhei (nou formată) și va elibera actele permisive pentru elaborarea documentației de proiect în modul stabilit de legislația în vigoare.
3. Autoritatea executivă a Consiliului municipal Orhei va întreprinde acțiunile necesare pentru depozitarea provizorie a materialelor de construcție provenite din construcții și demolări, care vor fi folosite ulterior pentru construcția obiectului Piața Centrală Orhei (nou formată).
4. Cheltuielile pentru elaborarea documentației de proiect și de executare a lucrărilor de construcție a obiectului Piața Centrală Orhei (nou formată) vor fi acoperite din contul alocațiilor aprobate în bugetul municipiului Orhei.
5. Prezenta decizie intră în vigoare la data includerii acestea în Registrul de stat al actelor locale și poate fi atacată în Judecătoria Orhei în termen de 30 zile de la data comunicării.
6. Controlul asupra executării prezentei decizii revine viceprimarului de ramură al mun. Orhei.

 Primar Pavel VEREJANU

 Viceprimar Cristina COJOCARI

 Viceprimar Anastasia ȚURCAN

 Viceprimar Valerian CRISTEA

 Secretarul Consiliului Ala BURACOVSCHI

 Specialist (jurist) Grigore MÎRA

 Arhitect-șef Oleg MAEVSCHI

 Specialist Principal Alina TRUSOVSCAIA

tel.023521332 Email: maevschioleg@gmail.com

NOTA INFORMATIVĂ

 La proiectul de decizie nr. \_\_\_\_\_\_\_\_\_din \_\_\_\_\_\_\_\_\_\_\_\_\_\_\_\_\_\_\_20\_\_\_\_

„Cu privire la aprobarea sectorului de teren pentru proiectarea obiectului

Piața Centrală Orhei (nou formată)”

|  |
| --- |
| * + - 1. Denumirea autorului şi, după caz, a participanţilor la elaborarea proiectului -

Autor: Arhitect-șef mun. Orhei Oleg Maevschi  |
|  |
| 2. Condiţiile ce au impus elaborarea proiectului de act normativ şi finalităţile urmărite:Implementarea prevederilor Planului Urbanistic General al orașului Orhei aprobat prin Decizia Consiliului orășenesc Orhei nr. 10.43 din 30.10.2009 în vederea dezvoltării municipiului Orhei.  |
|  |
| 3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene: |
|  |
| 4. Principalele prevederi ale proiectului şi evidenţierea elementelor noi: În temeiul art.10, art.118-126 Cod Administrativ al Republicii Moldova nr.116 din 19.07.2018; art. 14, alin. (1), alin. (2), lit. f) și alin. (3) din Legea nr. 436-XVI din 28.12.2006 „ Privind administrația publică locală”; art. 3, alin. c) din Legea nr. 523-XIV din 16 iulie 1999 cu privire la proprietatea publică a unităților administrativ-teritoriale; Legea Parlamentului Republicii Moldova nr. 163 din 09.07.2010 „Privind autorizarea executării lucrărilor de construcție”; Legea nr. 239 din 13.11.2008 privind transparența în procesul decizional; Decizia Consiliului orășenesc Orhei nr. 10.43 din 30.10.2009 „Cu privire la aprobarea Planului Urbanistic General al orașului Orhei” și prescripțiile din Regulamentul local de urbanism al or. Orhei, parte componentă a PUG Orhei |
|  |
| 5. Fundamentarea economico-financiară:Cheltuielile vor fi suportate din contul mijloacelor financiare prevăzute în bugetul municipal. |
|  |
| 6. Modul de încorporare a actului în cadrul normativ în vigoare:Conform PUG terenul se află în unitatea teritorială de referinţă UTR-7, subzona IS-7 - instituții servicii și activități adiacente zonelor de locuit (deservirea populației, magazine, restaurante, cafenele, baruri, etc) Situația existentă - terenul viran, adiacent subzonei L2 – subzona locuibilă multietajată și alte funcțiuni complementare. |
|  |
| 7. Avizarea şi consultarea publică a proiectului: Plasarea pe site-ul Primăriei. |
|  |
| 8. Constatările expertizei anticorupție – nu este cazul |
|  |
| 9. Constatările expertizei juridice – proiectul de decizie se avizează de specialistul jurist al Primăriei Orhei. |
|  |
| 10. Constatările altor expertize nu au fost efectuate |
|  |

Autor: Arhitect-șef mun. Orhei Oleg Maevschi